Ël Seto

Ël Seto (Settimo Torinese an italian) a l’é na comun-a ëd 47.574 abitant Sorgiss: ISTAT - Bilansi demogràfich al 28/02/2009 . dla provincia ëd Turin.

Ël pais a resta a nòrd-est ëd Turin, scasi tut an sla sponda snistra ëd Pò.

 Ël nòm 
Ël nòm dël Seto a-j ven dal fàit che al temp dij roman as trovava a set mija da la Pòrta Palatin-a ëd Turin.

 Evolussion demogràfica 
Dël 1830 ël Seto a contava 3.000 abitant.
Al prinsipi dël sécol ch'a fa XX la popolassion a l'era rivà a 5.000, peui a 15.000 dël 1958.
Antra 'l 1960 e ël 1971 j'abitant a son passà da 18.000 a 43.000.

 Stòria 
Dël 1276 Gulielm VI ëd Monfrà a riess a 'mpadronisse dël Seto e ëdcò ëd Turin.
Dël 1280 a l'é fàit përzoné e a dev rende Turin ai Savòja, ma ël Seto a resta ant ij possediment monfrin.
Ansema a d'àutre sità dj'anviron, ël Seto a passa sota ai Savòja a parte dal 1376.
Coma scasi tut ël teritòri piemontèis e dla Savòja, dal 1536 al 1559 a resta sota l'ocupassion fransèisa.

Dël 1630 a l'é frapà da la pest.

Dël 1705 a subiss l'anvasion ëd fransèis e spagneul, anvasion ch'a finiss con la bataja ëd Turin dij 7 dë stèmber 1706.

Ai 28 dë stèmber 1958 ël pressident Giovanni Gronchi a l'ha concedù al Seto ël tìtol ëd sità.

 Leu anteressant 
 Musé 
 L'Ecomusé dël Freidan

 Cese 
 La cesa ëd Santa Cros

 Manifestassion 
 Fera dl'arlev, la tersa sman-a ëd maj
 Fera dij còj, la tersa sman-a ëd novèmber

Aministrassion
Ël sìndich a l'é Aldo Corgiat Loia (dal 14/06/2004 -second mandà: 2009-).

 Sità gemelà 
Ël Seto a l'é gemelà con:
 20 px Valls, Spagna

 Anliure esterne 
 Sit istitussional

 Arferiment 

Seto